Titular do artigo sobre o **paradoxo EPR** na edición do 4 de maio de 1935 de *The New York Times*.
En mecánica cuántica, o **paradoxo EPR** ou **paradoxo de Einstein - Podolski - Rosen** é un experimento mental que cuestionou as ideas sobre a relación entre os valores observados das cantidades físicas e os valores que poden ser explicados por unha teoría física. **EPR** significa "Einstein, Podolski e Rosen", que presentaron o experimento mental en 1935 nun artigo para argumentar que a mecánica cuántica non é unha teoría física completa. 

Segundo os seus autores, o experimento EPR produce unha dicotomía. Ou:

* O resultado dunha medición feita nunha parte A dun sistema enorme ten un efecto non local sobre a realidade física doutra parte B distante, no sentido de que a mecánica cuántica pode predicir os resultados das medicións realizadas no B, ou...

* A mecánica cuántica é incompleta no sentido de que algún elemento da realidade física correspondente a B non pode ser explicado pola mecánica cuántica (é dicir, é necesaria unha nova variable para dar conta deste elemento.

Como máis tarde demostrou John S. Bell, a noción de "elementos da realidade" non se pode introducir sen afectar ás predicións da teoría. É dicir, non se pode completar a mecánica cuántica con estes "elementos", porque deste xeito leva a algunhas contradicións lóxicas.

Einstein nunca aceptou a mecánica cuántica como unha teoría "real" e completa da física, e loitou até o final da súa vida por unha interpretación que puidese cumprir coa relatividade sen cumprir cos principios de indeterminación de Heisenberg. Como dixo unha vez: "Deus non xoga aos dados", referíndose á escéptica interpretación de Copenhaguen da mecánica cuántica, segundo a cal non hai realidade física obxectiva que non sexa a revelada pola medición e a observación.

O paradoxo EPR refírese ao feito de que, mentres que o coñecemento segundo a nosa intuición do mundo é local, a mecánica cuántica é non local. Se queremos actuar sobre un obxecto, temos que movelo coa man, ou podemos facer que outro obxecto o mova. Tamén podemos actuar sobre obxectos mediante fíos, ou con ondas de radiofrecuencia, pero todos estes métodos son locais porque facemos que un obxecto actúe sobre outro e este sobre outro ata conseguir o efecto desexado. En cambio, en mecánica cuántica, se temos dúas partículas entrelazadas, a medición do estado cuántico dunha propiedade dunha das partículas fai que esa partícula colapse nun determinado estado, co cal coñecemos inmediatamente o estado da outra partícula enredalada, por moi lonxe que estea do primeiro, ou aínda que, no medio, haxa outros obxectos.

Notas
-----

1. ↑  "bUSCatermos". *aplicacions.usc.es*. Consultado o 2022-07-28.
2. ↑  *The God Particle: If the Universe is the Answer, What is the Question -* pl. 187 a 189, e 21 de Leon Lederman con Dick Teresi (© 1993) Houghton Mifflin Company
3. ↑  Fine, Arthur (2020). Zalta, Edward N. ed. *The Einstein-Podolsky-Rosen Argument in Quantum Theory* (Summer 2020 ed.). Metaphysics Research Lab, Stanford University.
4. ↑  "O que Einstein quis dizer com "Deus não joga dados"?" (en portugués). 2018-11-24. Consultado o 2022-07-28.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Paradoxo EPR*** |

* **Albert Einstein**
* **Boris Podolski**
* **Nathan Rosen**
* Acción a distancia
* Principio de localidade
* John Stewart Bell
* David Bohm